El Fòrum de participació per la Igualtat de Gènere de Burjassot tindrà la seua primera reunió de l’any el 30 de gener
2025-07-24

La Casa de Cultura acollirà dijous que ve 30 de gener, a partir de les 17.30 hores, la primera reunió del 2020 del Fòrum de participació per la Igualtat de Gènere de Burjassot, coordinat des d’Espai dona, el servei municipal d’atenció integral a les dones de l’Ajuntament de Burjassot, dependent de la regidoria d’Igualtat i Feminisme, dirigida per l’alcalde de la localitat, Rafa García.

En el Fòrum es donarà informació sobre les subvencions amb les quals compta el servei Espai dona, sobre les accions previstes per al primer quadrimestre de 2020, informació del Pla d’Igualtat d’oportunitats entre Dones i Homes del municipi i també es comentarà la situació actual i les pròximes accions del teixit associatiu de Burjassot pertanyent al Fòrum. Per a finalitzar, s’obrirà un torn de precs i preguntes.

Tal com han assenyalat des d’Espai dona, s’ha de confirmar assistència telefonant al 96 390 67 18 o bé enviant un correu electrònic a serveidinamitzacio@ayto-burjasssot.es.